Baranie pliesko

Baranie pliesko (poľ. Barani Stawek) je plytké, občas vysychajúce pleso, nachádzajúce sa v severovýchodnom úvale Malej Studenej doliny, pod južnou stenou Baraních rohov v nadmorskej výške 2 207 m. Je to najvyššie položené nestále pleso vo Vysokých Tatrách. Je veľmi ťažké určiť jeho rozmery, pretože má periodické výkyvy. V lete toto pleso často vyschne úplne. Dostalo meno podľa polohy pod Baraními rohami. Nevedú k nemu turistické cesty. S horským vodcom ho možno vidieť cestou na Baranie sedlo. Referencie Iné projekty Commons ponúka multimediálne súbory na tému Baranie pliesko Externé odkazy Poloha na turistickej mape